kalixlouiis/myanmar-wikipedia-corpus huggingface dataset:
တက္ကသိုလ်အာဏာပိုင်တစ်ဦး၏ မတရားမှုကို ပွင့်ပွင့်လင်းလင်း ဝေဖန်ထားရာ ကျောင်းရှိ အာဏာပိုင်များကိုသာမက ညွန့်ပေါင်းအစိုးရကိုပါ အဖျားခတ်နေသည်။
ဆောင်းပါးရေးသားသူ ယမမင်း ကလောင်ရှင်၏ အမည်ရင်းကိုမူ မသိကြပေ။
ထို့ကြောင့် ကျောင်းအုပ်ကြီးက အယ်ဒီတာ ကိုအောင်ဆန်းကို ဆောင်းပါးရှင်အမည် ဖော်ထုတ်ပေးရန် တောင်းဆိုလာသည်။
ကိုအောင်ဆန်းက အယ်ဒီတာကျင့်ဝတ်နှင့်အညီ ဆောင်းပါးရှင်အား မပြောနိုင်ကြောင်း အရေးယူလိုလျှင် မိမိအား အရေးယူနိုင်ကြောင်း ပြောသည်။
ဤဆောင်းပါးအား ထည့်သွင်းစေသည်ဟူသော အကြောင်းပြချက်ဖြင့် တကသဥက္ကဋ္ဌ ကိုနု ကို ကျောင်းထုတ်သည်။
ဆောင်းပါးရှင်အား အမည်မဖော်သည့်အတွက် ကိုအောင်ဆန်း ကိုလည်း ကျောင်းထုတ်သည်။
ထိုအခါ ဥက္ကဋ္ဌနေရာအား ကိုရာရှစ် က တာဝန်ယူပြီး ကျောင်းသားအစည်းအဝေးကျင်းပ၍ သပိတ်မှောက်စေသည်။
ဤသို့ဖြင့် ၁၉၃၆ ခုနှစ် ​ဒုတိယအကြိမ် ကောလိပ်သပိတ် ဖြစ်ပွားတော့သည်။
အောင်ထွန်း, "မြန်မာနိုင်ငံ ကျောင်းသားလှုပ်ရှားမှု သမိုင်း", သမဂ္ဂစာစဉ်, ၂၀၀၇ အရေးပါမှု အိုးဝေမဂ္ဂဇင်းသည် ကျောင်းသားလှုပ်ရှားမှုသမိုင်း၊ လွတ်လပ်ရေးသမိုင်း၊ စစ်အာဏာရှင်စနစ် ဆန့်ကျင် တိုက်ဖျက်ရေးသမိုင်းများတွင် ကိုအောင်ဆန်း၊ ကိုညိုမြ တို့ ခေတ်မှစကာ ခေတ်အဆက်ဆက် အဖိနှိပ်ခံလူထုဘက်မှ အစဉ်တစိုက် ရပ်တည် တိုက်ပွဲဝင်ခဲ့ပြီး အစဉ်အလာကြီးမားသော ကျောင်းသားသမဂ္ဂ မဂ္ဂဇင်းလည်းဖြစ်သည်။
စစ်အာဏာသိမ်းမှုမတိုင်ခင် ၂၀၂၀ ကာလများတွင် ရန်ကုန်တက္ကသိုလ်ကျောင်းသားများသမဂ္ဂသည် အိုးဝေစာစဉ်ကို ပြန်လည်ဖော်ထုတ် ဖြန့်ဝေနိုင်ရန် ကြိုးပမ်းခဲ့သည်။
နွေဦးတော်လှန်ရေးကာလတွင် ဗမာနိုင်ငံလုံးဆိုင်ရာ ကျောင်းသားသမဂ္ဂများအဖွဲ့ချုပ် (ဗကသများအဖွဲ့ချုပ်) နှင့် ရန်ကုန်တက္ကသိုလ်ကျောင်းသားများသမဂ္ဂက ဦးစီးပြီး အိုးဝေကို စာစောင်အဖြစ် ၂ ပတ်တကြိမ် ထုတ်ဝေလျက် ရှိသည်။
ကိုးကား ပြင်ပလင့်ခ်များ ရန်ကုန်တက္ကသိုလ်ကျောင်းသားသမဂ္ဂမှ ထုတ်ဝေလျက်ရှိသော အိုးဝေမဂ္ဂဇင်း အိုးဝေမဂ္ဂဇင်း၏ Facebook စာမျက်နှာ - https://www.facebook.com/Oway1936 Category:မြန်မာ သတင်းစာများ။
အိုလီဗီယာ ဘီယာ (၁၈ အောက်တိုဘာ ၁၉၉၀ မွေး) သည် ဆွစ်လူမျိုး ကြေးစား စက်ဘီးစီးပြိုင်သူ ဖြစ်သည်။
သူသည် ၂၀၁၅ ယူစီအိုင် ပတ်လမ်း စက်ဘီးစီးပြိုင် ဗိုလ်လုပွဲတွင် ပါဝင်ယှဉ်ပြိုင်ခဲ့သည်။
ကိုးကား ပြင်ပလင့် Category:၁၉၉၀ မွေးဖွားသူများ Category:သက်ရှိထင်ရှားပုဂ္ဂိုလ်များ။
ထိပ်ချွန်ကျောက်တိုင်ဂိတ် () သည် အင်ကေဂျယ်မီစင်း ရေး‌သားသော ၂၀၁၆ သိပ္ပံ စိတ်ကူးယဉ် ဝတ္ထု တစ်အုပ် ဖြစ်ပြီး၊ ကမ္ဘာကွဲ စီးရီးတွင် (ပဉ္စမဥတု ပြီးနောက်) ဆက်လက်ထုတ်ဝေသော ဒုတိယတွဲ ဖြစ်သည်။
ထိပ်ချွန်ကျောက်တိုင်ဂိတ်သည် ဝေဖန်မှုများစွာ ပြင်းထန်ခဲ့ပြီး၊ အရှေ့တစ်အုပ်သည် ဟူးဂိုးဆု၏ အကောင်းဆုံး ဝတ္ထုဆုကို ရရှိခဲ့သည်။
ဇာတ်ကွက်အကျဉ်း ထိပ်ချွန်ကျောက်တိုင်ဂိတ်သည် (ပဉ္စမဥတု ဟု ခေါ်တွင်သော) ရာစုနှစ်တိုင်းတွင် အကြီးအကျယ် ရာသီဥတု ကပ်ဆိုက်ခြင်း ကြုံရသော တိတ်ဆိတ်ခြင်းဟူသည့် စူပါတိုက်ကြီး တစ်ခုပေါ်၌ အခြေခံထားသည်။
စာအုပ်သည် ကမ္ဘာပျက်ကပ် ဖြစ်လာနိုင်သည့် ဆိုးရွားသော ပဉ္စမဥတုမှ စတင်ထားသည်။
စာအုပ်တွင် အမေနှင့် သမီးဟူသော ဇာတ်ကောင် နှစ်ကောင်ကို အခြေတည်ထားပြီး၊ မှော်ပညာ တတ်မြောက်သော အိုရိုဂျင်းများ ဖြစ်ကာ၊ အနီးစပ်ဆုံး ပဉ္စမဥတု မဖြစ်ခင်ကလေးကမှ ကွဲကွာသွားခဲ့သည်။
တယောက်နှင့် တယောက် ပြန်လည် ရှာတွေ့ရန် ခရီးထွက်ခြင်းများ ပါဝင်ပြီး၊ သူတို့၏ ကြိုးပမ်းမှုကြောင့် ပဉ္စမဥတုများ အဘယ်ကြောင့် တည်ရှိနေရသနည်း ဟူသည်ကို ရှာဖွေတွေ့ရှိ ခဲ့ကြသည်။
ဆုများ ၂၀၁၇ တွင် ထိပ်ချွန်ကျောက်တိုင်ဂိတ်သည် အကောင်းဆုံး ဝတ္ထုအတွက် ဟူးဂိုးဆုကို ရရှိသည်။
ဤသည်မှာ ဂျယ်မီစင်း၏ ကမ္ဘာကွဲ စီးရီးအတွက် (၂၀၁၆ က ပဉ္စမဥတု ပြီးနောက်) ဒုတိယကြိမ် ရသော ဆု ဖြစ်ပြီး၊ ဂျယ်မီစင်းသည် ဆယ်စုနှစ် နှစ်စုကျော်အတွင်း အကောင်းဆုံးဝတ္ထု ဟူးဂိုးဆုကို နှစ်နှစ်ဆက်တိုက် ရရှိသူ ပထမဆုံး စာရေးဆရာ ဖြစ်လာသည်။
ထို့ပြင်၊ ထိပ်ချွန်ကျောက်တိုင်ဂိတ်၏ အောင်မြင်မှုသည် အကောင်းဆုံး ဝတ္ထုရှည်၊ ဝတ္ထုလတ်၊ ဝတ္ထုတိုဆုများ ပါဝင်သော ၂၀၁၇ ဟူးဂိုးဆုများတွင် အမျိုးသမီး‌ဇာတ်ကောင်များ အားကောင်းမှု အရွေ့၏ တစ်စိတ်တစ်ပိုင်း ဖြစ်လာခဲ့သည်။
ဟူးဂိုးဆုအပြင်၊ ထိပ်ချွန်ကျောက်တိုင်ဂိတ်သည် နက်ဗျူလာ၏ အကောင်းဆုံး ဝတ္ထုဆုအတွက် စကာတင် ပါခဲ့သော်လည်း ထိုဆုကို ချာလီဂျိန်းအင်ဒါး၏ မိုးပေါ်က ငှက်တွေအကုန်လုံး (All the Birds in the Sky) စာအုပ်က ရရှိသွားသည်။
အမှတ် (၁) အခြေခံပညာ အထက်တန်းကျောင်း၊ တမူး (အ.ထ.က (၁) တမူး) သည် စစ်ကိုင်းတိုင်းဒေသကြီး၊ တမူးမြို့တွင် တည်ရှိသည်။
အ.ထ.က (၁) တမူးကို ၁၉၅၈ တွင် တည်​ထောင်ခဲ့သည်။
ဘာဂါကင်း (; အတိုကောက် BK) သည် အမေရိကန် ဟမ်ဘာဂါ အမြန်ပြင် စားသောက်ဆိုင်များ ဖြစ်သည်။
ဌာနချုပ်သည် ဖလော်ရီဒါပြည်နယ်၊ မိုင်ယာမီဒိတ် ကောင်တီတွင် တည်ရှိသည်။
၁၉၅၃ ခုနှစ်တွင် ဖလော်ရီဒါပြည်နယ်၊ ဂျက်ဆန်ဗေးမြို့အခြေစိုက် InstaBurger King အမည်ဖြင့် ကုမ္ပဏီ စတင်တည်ထောင်ခဲ့သည်။
၁၉၅၄ ခုနှစ်တွင် Insta-Burger King ကုမ္ပဏီသည် ဘဏ္ဍာရေးအကြပ်အတည်းဖြစ်ပွားခဲ့ပြီး ယင်း၏ မိုင်ယာမီအခြေစိုက် လုပ်ငန်းလုပ်ခွင့်ရသူ David Edgerton နှင့် James McLamore တို့က ကုမ္ပဏီကို ဝယ်ယူခဲ့ပြီးနောက် "Burger King" ဟု အမည်ပြောင်းလဲခဲ့သည်။
နောက် ရာစုနှစ်ဝက်ခန့်တွင် ကုမ္ပဏီသည် ပိုင်ရှင် လေးဆက်ပြောင်းလဲခဲ့ပြီး သုံးဆက်မြောက်ပိုင်ရှင်များဖြစ်သော TPG Capital, Bain Capital နှင့် Goldman Sachs Capital Partners တို့က ၂၀၀၂ ခုနှစ်တွင် အများပိုင်အဖြစ် ပြောင်းလဲခဲ့သည်။
၂၀၁၀ တွင် ဘရာဇီး 3G Capital က အမေရိကန်ဒေါ်လာ ၃.၂၆ ဘီလီယံ တန်ဖိုးရှိ ရှယ်ယာအများစုကို ရယူခဲ့သည်။
အပြည့်အဝနေကြတ်စဉ်ကာလအတွင်း ဂရင်းဗေးမြို့၊ တောင်ကယ်ရိုလိုင်းနားပြည်နယ်၏ အမြန်ပြကွက်ဗီဒီယို ဩဂုတ် ၂၁၊ ၂၀၁၇ (တနင်္လာနေ့) တွင် "Great American Eclipse" ဟု ရည်ညွှန်းလေ့ရှိသည့် အပြည့်အဝ နေကြတ်ခြင်း ဖြစ်စဉ် ဖြစ်ပွားခဲ့ကာ တဆက်တည်းဖြစ်သော အမေရိကန်ပြည်ထောင်စုတစ်ခုလုံးမှ တွေ့မြင်ခဲ့ရသည်။
ဖြစ်စဉ်သည် ပစိဖိတ်မှ အတ္တလန္တိတ်ကမ်းရိုးတန်းအထိ ဖြတ်သန်းသွားခြင်း ဖြစ်သည်။
အခြားနိုင်ငံများတွင်မူ တစ်စိတ်တစ်ပိုင်း နေကြတ်ခြင်းကိုသာ တွေ့မြင်ခဲ့ကြရသည်။
published on August 2, 2017 TIME လသည် ကမ္ဘာနှင့် နေအကြား ဖြတ်သန်းရောက်ရှိချိန်တွင် နေကြတ်ခြင်းဖြစ်စဉ် ဖြစ်ပွားပြီး ကမ္ဘာမြေမှ ကြည့်ရှုသူအနေဖြင့် လသည် နေလုံး၏ ပုံရိပ်အား တစ်စိတ်တစ်ပိုင်း သို့မဟုတ် အပြည့်အဝ ကာကွယ်သွားသည့် ပုံစံဖြင့် မြင်တွေ့ရသည်။
လ၏ ထင်မြင်ရသော အချင်းသည် နေထက် ကြီးမားသွားသည့်အခါတွင် အပြည့်အဝ နေကြတ်ခြင်း ဖြစ်ပေါ်ပြီး တိုက်ရိုက်နေရောင်ခြည်အားလုံးကို ပိတ်ဆို့လိုက်ပြီး နေ့အချိန်တွင် အမှောင်ကျခြင်းကို ဖြစ်ပေါ်စေသည်။
အပြည့်အဝကြတ်ခြင်းသည် ကမ္ဘာ့မျက်နှာပြင်ပေါ်တွင် ကျဉ်းမြောင်းသော လမ်းကြောင်းအနေဖြင့် ဖြတ်သန်းသွားပြီး တစ်စိတ်တစ်ပိုင်း နေကြတ်ခြင်းကို ကီလိုမီတာထောင်ပေါင်းများစွာ ကျယ်သော ပတ်ဝန်းကျင် ဒေသတစ်ဝိုက်တွင် တွေ့မြင်နိုင်သည်။
ဤကဲ့သို့ တဆက်တည်းဖြစ်သော အမေရိကန်ပြည်ထောင်စုတစ်ခုလုံးမှ တွေ့မြင်ရသည့် အပြည့်အဝ နေကြတ်ခြင်း ဖြစ်စဉ်သည် ဇွန် ၈၊ ၁၉၁၈ တွင် ဖြစ်ပေါ်ခဲ့ပြီး; ဖေဖော်ဝါရီ ၁၉၇၉ နေကြတ်ခြင်းသည် အပြည့်အဝကြတ်ခြင်းဖြစ်ပြီး အမေရိကန်ပြည်ထောင်စု တစ်နိုင်ငံလုံးမှ မြင်တွေ့ခဲ့ရသည်။
Chan, Melissa. "The 2017 Total Solar Eclipse: Everything You Need to Know" , Time (July 25, 2017). အပြည့်အဝ နေကြတ်ခြင်း လမ်းကြောင်းသည် ပြည်နယ် ၁၄ ခုတွင် ဖြစ်ပေါ်ခဲ့ပြီး တစ်စိတ်တစ်ပိုင်း နေကြတ်ခြင်းကိုမူ ပြည်နယ် ၅၀ အားလုံးမှ တွေ့မြင်ခဲ့ကြသည်။
အပြည့်အဝ နေကြတ်ခြင်း ဖြစ်ပေါ်သည့် ဧရိယာအများစုသည် သမုဒ္ဒရာဒေသဖြစ်သော်လည်း အမေရိကန် ပြည်ထောင်စု ဧရိယာ၏ ၁၆ % ခန့်သာ ဖြစ်သည်။
ဖြစ်စဉ်၏ အရိပ်ကျခြင်းသည် အိုရီဂွန်ပြည်နယ်ကမ်းရိုးတန်းတွင် တစ်စိတ်တစ်ပိုင်းကြတ်ခြင်းအနေဖြင့် 4:06 p.m UTC (9:06 a.m. PDT) အချိန်တွင် ကုန်းမြေတွင် စတင်ဖြစ်ပေါ်ခဲ့ပြီး တောင်ကယ်ရိုလိုင်းနားပြည်နယ်ကမ်းရိုးတန်း၌ 6:44 p.m. UTC (2:44 p.m. EDT) အချိန်တွင် ကုန်းမြေပေါ်တွင် တစ်စိတ်တစ်ပိုင်း နေကြတ်ခြင်း ဖြစ်စဉ်အနေဖြင့် အရိပ်ကျခြင်း ဖြစ်စဉ် ပြီးဆုံးခဲ့သည်။
ဟာဝိုင်ယီပြည်နယ်၊ ဟိုနိုလူလူမြို့တွင် တစ်စိတ်တစ်ပိုင်း နေကြတ်ခြင်းကို နေထွက်ချိန် 4:20 p.m. UTC (6:20 a.m. HST) တွင် စတင်တွေ့မြင်ခဲ့ရပြီး 5:25 p.m. UTC (7:25 a.m. HST) အချိန်တွင် ပြီးဆုံးသည်။
ဤကဲ့သို့ နေအပြည့်အဝကြတ်ခြင်း ဖြစ်စဉ်သည် အမေရိကန်ပြည်ထောင်စုတွင် ဧပြီ ၂၀၂၄ (ပြည်နယ် ၁၂ ခု) နှင့် ဩဂုတ် ၂၀၄၅ (ပြည်နယ် ၁၀ ခု)၊ နှင့် အကွင်းပုံ နေကြတ်ခြင်းများ (လသည် နေလုံးထက် သေးငယ်သည်ဟု ထင်ရချိန်) သည် အောက်တိုဘာ ၂၀၂၃ (ပြည်နယ် ၉ ခု) နှင့် ဇွန် ၂၀၄၈ (ပြည်နယ် ၉ ခု) တို့တွင် ဖြစ်ပေါ်မည် ဖြစ်သည်။
တွေ့မြင်နိုင်မှု ဩဂုတ် ၂၁၊ ၂၀၁၇ အပြည့်အဝ နေကြတ်ခြင်း ဖြစ်စဉ် အပြည့်အဝ နေကြတ်ခြင်းသည် ပမာဏ ၁.၀၃၀၆ မဂ္ဂနီကျူ့ရှိပြီး လမ်းကြောင်းကျဉ်းကာ ရှိပြီး တဆက်တည်းဖြစ်သော အမေရိကန်ပြည်ထောင်စု၏ ပြည်နယ် ၁၄ ခု (အိုရီဂွန်ပြည်နယ်၊ အိုင်ဒါဟိုပြည်နယ်၊ ဝိုင်အိုးမင်းပြည်နယ်၊ မွန်တားနားပြည်နယ်၊ အိုင်အိုဝါပြည်နယ်၊ ကန်းဆပ်ပြည်နယ်၊ နီဘရားစကားပြည်နယ်၊ မစ်ဆိုရီပြည်နယ်၊ အီလီနွိုင်းပြည်နယ်၊ ကင်တပ်ကီပြည်နယ်၊ တင်နက်ဆီပြည်နယ်၊ ဂျော်ဂျီယာပြည်နယ်၊ မြောက်ကယ်ရိုလိုင်းနားပြည်နယ် နှင့် တောင်ကယ်ရိုလိုင်းနားပြည်နယ်) တွင် ဖြစ်ပေါ်ခဲ့သည်။
"Eclipse: Who? What? Where? When? and How?", NASA. အမေရိကန်ကုန်းမြေမှ စတင်မြင်တွေ့ရမှုသည် အိုရီဂွန်ပြည်နယ်၏ ပစိဖိတ်ကမ်းရိုးတန်းဒေသ၌ 10:15 a.m. PDT (17:15 UTC) တွင် စတင်ခဲ့ပြီး တဖြည်းဖြည်း အရှေ့ဘက်သို့ ရွေ့လျားကာ ဆာလမ်မြို့ (အိုရီဂွန်ပြည်နယ်)၊ အိုင်ဒါဟိုဖောမြို့ (အိုင်ဒါဟိုပြည်နယ်)၊ ကပ်စပါမြို့ (ဝိုင်အိုးမင်းပြည်နယ်)၊ လင်ကွန်းမြို့ (နီဘရားစကားပြည်နယ်)၊ ကန်းဆပ်စီးတီးမြို့ (မစ်ဆိုရီပြည်နယ်)၊ စိန့်လူးရစ်မြို့ (မစ်ဆိုရီပြည်နယ်)၊ ဟော့ပ်ကင်းဗေးမြို့ (ကင်တပ်ကီပြည်နယ်)၊ နစ်ဗေးမြို့ (တင်နက်ဆီပြည်နယ်)၊ ကိုလံဘီယာမြို့ (တောင်ကယ်ရိုလိုင်းနားပြည်နယ်) တို့တွင် 2:41 p.m. အချိန်ခန့်နှင့် ချာစတန်မြို့ (တောင်ကယ်ရိုလိုင်းနားပြည်နယ်) တို့တွင် အသီးသီး မြင်တွေ့ခဲ့ရသည်။
တစ်စိတ်တစ်ပိုင်းကြတ်ခြင်းကို အချိန်ကြာမြင့်စွာ တွေ့မြင်ခဲ့ရပြီး 9:00 a.m. PDT အချိန်မှ စတင်ကာ အိုရီဂွန် ပစိဖိတ် ကမ်းရိုးတန်းမှ စတင်တွေ့မြင်ခဲ့ရသည်။
အမေရိကန်ပြည်ထောင်စု အနောက်ပိုင်းနှင့် အရှေ့ပိုင်း အချို့ပြည်နယ်များတွင် တိမ်ကင်းစင်နေမည်ဟု ရာသီဥတုခန့်မှန်းချက်ပေးခဲ့သော်လည်း အနောက်အလယ်နှင့် အရှေ့ကမ်းရိုးတန်းတို့တွင် တိမ်ရှိနေခဲ့သည်။
မြေပြင်တွင် အချိန်အကြာဆုံး နေအပြည့်အဝ ကြတ်ခြင်း ဖြစ်စဉ်သည် ကြာမြင့်ချိန် ၂ မိနစ်၊ ၄၁.၆ စက္ကန့်ဖြင့် အီလီနွိုက်ပြည်နယ်၊ ကာဘွန်ဒေးမြို့ တောင်ဘက် မြေပုံညွှန်း ရှိ ဂျိုင်းရင့်စီးတီးစတိတ်ဥယျာဉ်တွင် ဖြစ်ပေါ်ခဲ့သည်။
အကျယ်ပြန့်ဆုံး ဖြစ်စဉ်မှာ ဟော့ပ်ကင်းဗေးမြို့နှင့် ပရင်စတန်မြို့အကြား မြေပုံညွှန်း ရှိ စာရူလီယန်ကျေးရွာတွင် ဖြစ်ပေါ်ခဲ့သည်။
ဤဖြစ်စဉ်သည် မတ် ၇၊ ၁၉၇၀ နေကြတ်ခြင်းဖြစ်စဉ်ပြီးနောက် အမေရိကန်ပြည်ထောင်စုအရှေ့တောင်ပိုင်းမှ တွေ့မြင်ရသော ပထမဆုံး အပြည့်အဝနေကြတ်ခြင်း ဖြစ်သည်။
တစ်စိတ်တစ်ပိုင်း နေကြတ်ခြင်းကို မြောက်အမေရိက၊ တောင်အမေရိကတိုက်မြောက်ပိုင်း၊ အနောက်ဥရောပရှိ နေရာအားလုံးနှင့်၊ အာဖရိကတိုက် နေရာအချို့၊ အာရှအရှေ့မြောက်ရှိ နေရာအချို့တို့မှ တွေ့မြင်ခဲ့ရသည်။
ပုံဖော်ချက်များ ဓာတ်ပုံများ ကိုးကား ပြင်ပလင့်ခ်များ မကြာခဏ မေးလေ့ရှိသော မေးခွန်းများ / အထင်မှားများ / အချက်အလက်များ Eclipse FAQ – နာဆာ Eclipse misconceptions – နာဆာ တည်နေရာအခြေပြု နေကြတ်လကြတ်မှု တွက်ချက်ခြင်းများ Determine eclipse viewing details for any city in U.S. – U.S. Navy An Observer's Guide to Viewing the Eclipse – National Science Teachers Association မြေပုံများ Interactive map – ဂူဂယ် Color map – နာဆာ နေရောင်ခြည်စစ်များ / မျက်မှန်များ / viewers Reputable vendors of solar filters & viewers – အမေရိကန် နတ္ခတ္တဗေဒ အသင်း How to determine if your paper glasses are safe? – နာဆာ How to view the 2017 solar eclipse safely – နာဆာ 2D/3D printable pinhole projectors – နာဆာ အခြား Eclipse Site – နာဆာ Eclipse resource guide – Astronomical Society of the Pacific Map, animations, and state-by-state guide to the eclipse of 2017 2017 eclipse site with eclipse overview, maps, cities, events, animations, safety, gear, history, and calendar. Solar power impact, diagram from EIA When Exactly Will the Eclipse Happen? A Multimillenium Tale of Computation Category:နေကြတ်ခြင်းများ။
၂၀၁၇ ခုနှစ် အရှေ့တောင်အာရှ အားကစားပြိုင်ပွဲသည် မ​လေးရှားနိုင်ငံ၊ ကွာလာလမ်ပူမြို့၌ ၂၀၁၇ခုနှစ် ဩဂုတ် ၁၉ရက်မှ ၃၀ရက်အထိကျင်းပသော ၂၉ကြိမ်မြောက် အရှေ့တောင်အာရှ အားကစားပြိုင်ပွဲ ဖြစ်သည်။
အင်ဒိုနီးရှားနိုင်ငံသည် ၁၉၆၅၊ ၁၉၇၁၊ ၁၉၇၇၊ ၁၉၈၉၊ ၂၀၀၁ပွဲတော်များကို အိမ်ရှင်အဖြစ် ၅ကြိမ်ကျင်းပခဲ့ပြီး ၂၀၁၁ခုနှစ်တွင် ဆဋ္ဌမအကြိမ် လက်ခံကျင်းပခြင်းဖြစ်သည်။
ဘုရင် မိုဟာမက် (၅) မှ အားကစားပွဲတော်ကို ဖွင့်လှစ်ပေးခဲ့သည်။
နိုင်ငံ၁၁နိုင်ငံမှ အားကစားသမားပေါင်း ၄၆၄၆ခန့်က အားကစားနည်း ၃၈မျိုးတွင် ဝင်ရောက်ယှဉ်ပြိုင်ခဲ့ကြသည်။
ဖွင့်ပွဲ၊ ပိတ်ပွဲကို ဘူကစ်ဂျာလီ အမျိုးသားအားကစားကွင်းတွင် ကျင်းပခဲ့သည်။
မ​လေးရှား၊ ထိုင်း၊ ဗီယက်နမ်တို့က ပထမ၊ဒုတိယနှင့် တတိယ ရရှိခဲ့သည်။
လက်ခံကျင်းပခြင်း ပြိုင်ပွဲကျင်းပရာ မြို့များ ၂၀၁၂ ဇူလိုင်လတွင် မြန်မာနိုင်ငံတွင် ကျင်းပသော အ​ရှေ့​တောင်အာရှအားကစားအဖွဲ့ချုပ် (SEAGF) အစည်းအဝေး၌ ၂၀၁၇ ခုနှစ်တွင် ကျင်းပမည့်ပြိုင်ပွဲကို အခြားသောနိုင်ငံများမှာ လက်ခံကျင်းပနိုင်သည့် အဆိုမရှိသောကြောင့် မလေးရှားနိုင်ငံမှ အိမ်ရှင်အဖြစ် လက်ခံကျင်းပရန် ဆုံးဖြတ်ခဲ့ကြသည်။
ထိုအစည်းအဝေးတွင် တက်ရောက်ခဲ့သော မလေးရှားနိုင်ငံ အိုလံပစ်ကောင်စီ အတွင်းရေးမှူးချုပ် Sieh Kok Chi သည် မြန်မာနိုင်ငံမှ ၂၀၁၃ ခုနှစ်တွင် အိမ်ရှင်အဖြစ်လက်ခံကျင်းပမည်ဖြစ်ပြီး ထို့နောက် ၂၀၁၅ ခုနှစ်တွင် စင်ကာပူနိုင်ငံမှ အိမ်ရှင်အဖြစ်လက်ခံကျင်းပမည်ဖြစ်ရာ ၂၀၁၇ ခုနှစ်အတွက် အိမ်ရှင်အဖြစ် တာဝန်ယူရမည်မှာ ဘရူနိုင်းနိုင်ငံ ဖြစ်သင့်သည်ဟု ဆိုခဲ့သည်။
သို့သော် ဘရူနိုင်းနိုင်ငံမှ ၂၀၁၇ ခုနှစ်အစား ၂၀၁၉ ခုနှစ်တွင် ကျင်းပရန် ဆန္ဒရှိခဲ့သည်။
ထိုကြောင့် မလေးရှားနိုင်ငံသည် ၂၀၁၇ ဆီးဂိမ်းပြိုင်ပွဲအား အိမ်ရှင်အဖြစ် လက်ခံကျင်းပခဲ့ရသည်။
မလေးရှား ဆီးဂိမ်းကျင်းပရေးကော်မတီကို ပြိုင်ပွဲများအတွက် ပြင်ဆင်မှု ကြီးကြပ်ကွဲကဲရန် ၂၀၁၅ ခုနှစ်တွင် ဖွဲ့စည်းခဲ့သည်။
အားကစားကွင်းများ right|thumb|ဘူကစ်ဂျာလီ အမျိုးသားအားကစားကွင်း ၂၀၁၇ ခုနှစ် အရှေ့တောင်အာရှ အားကစားပြိုင်ပွဲကို မလေးရှားနိုင်ငံရှိ ပြည်နယ်များစွာတွင် ကျင်းပခဲ့ခြင်းဖြစ်သည်။
ဘူကစ်ဂျာလီ အမျိုးသားအားကစားရုံစုအတွင်းရှိ ရှိနှင့်ပြီးသော အားကစားကွင်းများကို အဆင့်မြင့်တင်ခဲ့ပြီး Nilaiမြို့ Negeri Sembilanပြည်နယ်တွင် စက်ဘီးစီးပြိုင်ပွဲများအတွက် velodrome ပုံစံ အားကစားကွင်းသစ်ကို မလေးရှားရင်းဂစ် ၈၀ မီလီယံ အသုံးပြု၍ တည်ဆောက်ခဲ့ပြီး ၂၀၁၇ ခုနှစ် မတ်လနှောင်းပိုင်းတွင် ပြီးစီးခဲ့ပြီး ၂၆ မေလ ၂၀၁၇ ခုနှစ်တွင် ဖွင့်လှစ်ခဲ့သည်။
အစောပိုင်းတွင် ဆာဘတ်ချ်ပြည်နယ်နှင့် ဆာရာဝပ်ပြည်နယ်တို့တွင် ပြိုင်ပွဲ ပွဲစဉ်တချို့ကို ကျင်းပရန် စဉ်းစားခဲ့ကြသည်။
သို့​သောွ ၂၀၁၇ ခုနှစ် ဆီးဂိမ်းပြိုင်ပွဲ၏ Chief Executive Officer ဖြစ်သူ Zolkples Embong သည် အရှေ့မလေးရှားပြည်နယ်များအား "ကုန်ကျစရိတ်မြင့်မားခြင်း"ကို အဓိကအကြောင်းပြချက်အဖြစ် ရည်ညွှန်း၍ မပါဝင်ရန် ဆုံးဖြတ်ခဲ့သည်။
ပြည်နယ် အားကစားကွင်း အားကစားအမျိုးအစားကွာလာလမ်ပူအမျိုးသားအားကစားရုံစုအမျိုးသား​ရေကူးကန် ​ရေပိုင်းဆိုင်ရာအားကစားနည်းများSintetic Turf Fieldမြားပစ်ဘူကစ်ဂျာလီ အမျိုးသား အားကစားကွင်း ပြေးခုန်ပစ်၊ ဘောလုံးပူထရာ မိုးလုံ​လေလုံအားကစားရုံ ကြက်တောင်ရိုက် ​ဟော်ကီဘူကစ်ကီယာရာ အားကစားရုံစုNational Lawn Bowls Centre Lawn BowlsJuara StadiumNetballအခြားMABA Stadium ဘတ်စကက်ဘောNational Squash Centreစကွက်ရှ်ကွာလာလမ်ပူ ကွန်ဗင်းရှင်းစင်တာ ဘီလီယက်နှင့် စနူကာ၊ ဂျူဒို၊ ကရာတေး၊ တိုက်ကွမ်ဒို၊ ဝူရှူး၊ ပန်ကြတ်ဆီလတ်Malaysian International Trade & Exhibition Centre လက်​ဝှေ့၊ ဓားသိုင်း၊ ကျွမ်းဘား၊ ရုံတွင်း​​ဟော်ကီ၊ ​မွေထိုင်း၊ အ​လေးမ၊ စားပွဲတင်တင်းနစ်ကွာလာလမ်ပူ အားကစားကွင်း ဘောလုံးမာလာယာတက္ကသိုလ် ဘောလုံး Raintree Club စကွက်ရှ်Pudu Ulu Recreational Park, Kuala Lumpur ပီတန်းNational Tennis Centre, Jalan Duta တင်းနစ်Badminton Stadium Cheras ဘောလီဘောTitiwangsa Indoor Stadium ပိုက်​ကျော်ခြင်းEmpire City Ice Arena ရေခဲပြင်ဟော်ကီ၊ ရေခဲပြင်စကိတ်စီးဆီလန်ဂေါပြည်နယ်Universiti Teknologi MARA, Shah Alam ဘောလုံး Shah Alam Stadium ဘောလုံး Selayang Stadium ဘောလုံးKinrara Oval, Puchong ခရစ်ကတ်3Q Equestrian Park Rawangမြင်းစီးThe MINES Resort City Golf Club ​ဂေါက်သီးရိုက်MBPJ Stadium ရက်ဘီ (၇​ယောက်)အမျိုးသား​သေနတ်ပစ်ကွင်း သေနက်ပစ်Megalanes, Sunway Pyramid ဘိုးလင်းPanasonic Stadium Shah Alam ဖူဆယ်ပူတရာဂျာယပြည်နယ်ပူတရာဂျာယကန် သုံးမျိုးဆင့်အားကစား၊ ​​​ရေလွှာလှိုင်းစီး၊ ​ရေကူးပူတရာဂျာယ စက်ဘီးစီး၊ ​ပြေးခုန်ပစ် (မာရသွန်)ပူတရာဂျာယ မြင်းစီးကွင်း မြင်းစီး (ပိုလို)နဲဂဲရီ ဆမ်ဘီလန်ပြည်နယ်Nilai Velodrome and BMX Circuitစက်ဘီးစီး (Track)၊ စက်ဘီးစီး (BMX)Nilai Squareစက်ဘီးစီးတီရန်ဂါနူပြည်နယ်တီရန်ဂါနူ အပြည်ပြည်ဆိုင်ရာ မြင်းစီးကွင်း မြင်းစီး (Endurance) ကီဒါ့ချ်ပြည်နယ်အမျိုးသားရွက်​လှေစင်တာ ရွက်​လှေ စေတနာ့ဝန်ထမ်းများ ပြိုင်ပွဲကျင်းပသူများသည် ဆီးဂိမ်းပြိုင်ပွဲနှင့် အာဆီယံမသန်စွမ်းအားကစားပွဲတော် အောင်မြင်စွာ ကျင်းပနိုင်ရေးအတွက် စေတနာ့ဝန်ထမ်း ခန့်မှန်း ၂၀,၀၀၀ ခန့်လိုမည်ဟု ခန့်မှန်းခဲ့ကြသည်။
ထိုစေတနာ့ဝန်ထမ်းများသည် အမှတ်ရေတွက်ခြင်း၊ ပွဲကြည့်ပရိသတ်ထိန်းသိမ်းခြင်း၊ လတ်မှတ်ရောင်းချခြင်းနှင့် ပရိုမိုးရှင်းများပြုလုပ်ခြင်းကဲ့သို့သော မတူညီကွဲပြားသော တာဝန်များကို ထမ်းဆောင်ကြရမည်ဖြစ်သည်။
စေတနာ့ဝန်ထမ်းများအား လေ့ကျင့်ပေးခြင်းကို ပြိုင်ပွဲအထိမ်းအမှတ်တံဆိပ်၊ သီချင်းနှင့် လာဘ်ကောင်အရုပ်များအား မိတ်ဆက်ပြသခဲ့သော ၂၁ နိုဝင်ဘာ ၂၀၁၅ ခုနှစ်တွင် စတင်ခဲ့ပြီး ၂၀၁၇ ခုနှစ် ဇူလိုင်လအထိဖြစ်သည်။
စေတနာ့ဝန်ထမ်းအတွက် လူ ၅၀,၀၀၀ မျှ စာရင်းသွင်းခဲ့ကြသည်။
အာကစားပြိုင်ပွဲစေတနာ့ဝန်ထမ်းများအစီအစဉ်ကို ဘန်ဂီရှိ မလေရှားအမျိုးသားတက္ကသိုလ်တွင် ရှင်းလင်းခဲ့ပြီး အဆင့်လေးဆင့်ပါဝင်ကာ ဖေဖော်ဝါရီလမှ ဇွန်လအထိဖြစ်သည်။
အွန်လိုင်းမှ လျှောက်ထားသူ ၅၀,၀၀၀ အနက်မှ ၁၉,၀၀၀ ကို ပြိုင်ပွဲအတွက် စေတနာ့ဝန်ထမ်းများအဖြစ် ရွေးချယ်ခဲ့ပြီး ၉,၀၀၀ မှာ ဆီးဂီမ်းပြိုင်ပွဲအတွက် ဖြစ်ပြီး ကျန် ၄,၀၀၀ မှာ မသန်စွမ်းအားကစားပြိုင်ပွဲအတွက်ဖြစ်သည်။
လတ်မှတ်ရောင်းချခြင်း အွန်လိုင်းမှတဆင့် လတ်မှတ်များကို ၄ ရက် ဇူလိုင် ၂၀၁၇ မှစတင်၍ ရောင်းချခဲ့သည်။
ထို့ပြင် လူထုမှ ပိုမိုပါဝင်အားပေးမှုရှိစေရန် အားကစားပွဲ ၂၄ ခုဖြစ်သော ရေကူးအဖွင့်ပွဲများနှင့် စက်ဘီးစီး (BMX and road)ပွဲများတွင် ပွဲကြည့်ပရိသတ်အတွက် အခမဲ့ကြည့်ရှုခွင့်နှင့် အခြားသော ၁၂ မျိုးဖြစ်သည့် ရေကူး(diving, swimming, synchronised and water polo events) နှင့် စက်ဘီးစီး (track events) များကို လူအများ တက်နိုင်သော ပမာဏဖြစ်သည့် မလေးရှားရင်းဂစ် ၁၀ မှ ၂၀ အကြား သတ်မှတ်ပေးခဲ့ကြောင်း ထို ဇူလိုင်လ ၄ ရက် ၂၀၁၇ နေ့တွင်ပင် ကြေညာခဲ့သည်။
လုံခြုံရေး အားကစားပြိုင်ပွဲ၏ လုံခြုံရေးကို အဓိကတာဝန်ယူသော အဖွဲ့အစည်းမှာ တော်ဝင်မလေးရှားရဲတပ်ဖွဲံ့ ဖြစ်သည်။
ရဲတပ်ဖွဲ့သည် မမျှော်လင့်နိုင်သော အခြေအနေများနှင့် ရင်ဆိုင်ရန် ကြိုတင်ပြင်ဆင်မှုအဖြစ် လေ့ကျင့်ခန်း ၆ ခု ပြုလုပ်ခဲ့သည်။
ဆုတံဆိပ် ကွာလာလမ်ပူ ၂၀၁၇ ဆုတံဆိပ် ပြိုင်ပွဲ၏ ဆုတံဆိပ်ကို Royal Selangor ကုမ္ပဏီမှ ဒီဇိုင်းရေးဆွဲခဲ့ခြင်းဖြစ်သည်။
ဆုတံဆိပ်များကို ၃၀ မေလ ၂၀၁၇ ခုနှစ်တွင် ကြေညာခဲ့ပြီး ထိုနေ့တွင်ပင် Royal Selangor ကုမ္ပဏီသည် အားကစားပြိုင်ပွဲအတွက် အဓိကစပွန်ဆာကုမ္ပဏီအဖြစ် ကြေညာခဲ့ပြီး ကုမ္ပဏီ၏ ရည်မှန်းငွေ မလေးရှားရင်းဂစ် ၈၀ မီလီယံထက်ပို၍ ၈၂.၆ မီလီယံ ထောက်ပံ့ခဲ့သည်။
ဆုတံဆိပ်တွင် နူးညံသော အဝိုင်းငွေများနှင့် အနားကွပ်များပါဝင်ပြီး ခဲနှင့် သံဖြူကို ရောစပ်ထားသော သတ္ထုဖြင့် ပြုလုပ်ထားခြင်းဖြစ်သည်။
ဆုတံဆိပ်၏ ခေါင်းဘက်တွင် အရှေ့တောင်အာရှ အားကစားပြိုင်ပွဲ ဖက်ဒရေးရှင်း လိုဂိုဖြစ်ပြီး ပန်းဘက်တွင် အားကစားပြိုင်ပွဲ လိုဂိုကို ထည့်သွင်းထားသည်။
ကုန်ကျစရိတ် အားကစားဝန်ကြီး Khairy Jamaluddin သည် ၂၀၁၃ ခုနှစ်တွင် အိမ်ရှင်အဖြစ် လက်ခံကျင်းပရန်အတွက် မလေးရှားရင်းဂစ် ၈၀ မီလီယံ(USD18 million) ထက်မပိုနိုင်ရန် မျှော်မှန်းထားကြောင်း ပြောခဲ့သည်။
၂၀၁၇ ခုနှစ် ဘတ်ဂျက်ကာလတွင် အစိုးရသည် မလေးရှားရင်းဂစ် ၅၀၀ မီလီယံထက် မပိုဟု စီရင်ခံခဲ့ပြီး မလေးရှားဝန်ကြီးချုပ်နှင့် ဘဏ္ဍာရေးဝန်ကြီးဖြစ်သူ အားကစားပြိုင်ပွဲလက်ခံကျင်းပရန် မလေးရှားရင်းဂစ် ၄၅၀ မီလီယံကုန်ကြခဲ့ကြောင်း ပြောကြားခဲ့သည်။
နှိုင်းယှဉ်ချက်များအရ ၂၀၁၅ ခုနှစ်တွင် စင်ကာပူနိုင်ငံ၌ ကျင်းပခဲ့စဉ်က မလေးရှားရင်းဂစ် ၇၄၀ မီလီယံ (SGD264 million, using the then SGD/MYR exchange rate of 2.80, as opposed to the current rate of 3.15)၊ ၂၀၁၃ ခုနှစ်တွင် မြန်မာနိုင်ငံ၌ ကျင်းပခဲ့စဉ်က မလေးရှားရင်းဂစ် ၁ ဘီလီယံ အသီးသီး သုံးစွဲခဲ့ကြသည်။
အကျိုးပြုလုပ်ငန်းများ အားကစားပြိုင်ပွဲကျင်းပခြင်း၏ ကဏ္ဍတစ်ရပ်အဖြစ် အားကစားပြိုင်ပွဲကျင်းပရေးကော်မတီသည် သဘာဝပတ်ဝန်းကျင် ထိန်းသိမ်းရေးနှင့် ကာကွယ်ရေးကို အလေးထား၍ ၅ ဇွန် ၂၀၁၇ ခုနှစ်တွင် Kuala Lumpur 2017 Green Initiatives ကို ဖွဲ့စည်းဆောင်ရွက်ရန် ဆုံးဖြတ်ခဲ့ကြသည်။
အစိမ်းရောင်ခြေလှမ်းများလှုပ်ရှားမှုအတွက် 'ဆုတံဆိပ် တစ်ခု၊ သစ်ပင် တစ်ပင်' အစီအစဉ်ကို ဆောင်ရွက်ခဲ့ကာ ကွာလာလမ်ပူအာကစားမြို့တွင်းနှင့် မြို့ပတ်လည်တွင် ၅၂၄၉ ပင် စိုက်ပျိုးရန် ရည်ရွယ်ခဲ့သည်။
အခြားသောလှုပ်ရှားမှုများတွင် စွန့်ပစ်ပစ္စည်းများအား ပြန်လည်သန့်စင်ခြင်း၊ အများပြည်သူသုံး သယ်ယူပို့ဆောင်ရေးများအား ထောက်ပံ့ပေးခြင်းနှင့် အဓိကကစားကွင်းအတွင်း အားကစားပြိုင်ပွဲများအား လျှပ်စစ်ကားများ ထောက်ပံ့ပေးခြင်းတို့ ပါဝင်သည်။
ရုပ်သံထုတ်လွှင့်ခြင်း အားကစားပွဲတော်ကျင်းပစဉ် ၁၉ မှ ၃၀ ဩဂုတ်အတွင်း ၂၈ မျိုးသော အားကစားပြိုင်ပွဲများကို ရုပ်သံများဖြင့် တိုက်ရိုက်ထုတ်လွင့်လိမ့်မည် ဖြစ်သည်။
သော့ချက် အိမ်ရှင်နိုင်ငံ (မလေးရှား) အရှေ့တောင်အာရှနိုင်ငံများမှ ၂၀၁၇ ဆီးဂိမ်း ရုပ်သံထုတ်လွင့်ခွင့်ရှိသော ရုပ်သံလိုင်းများ IOC Code နိုင်ငံ Broadcast network ရုပ်သံကွန်ယက် ရေဒီယိုကွန်ယက် ဒစ်ဂျစ်တယ်ကွန်ယက်BRU Radio Televisyen BruneiKristal-Astro RTB PerdanaAstro ArenaAstro Arena HD Ai FMHot FMOne FMCAM Radio and Television of Cambodia Television of Cambodia Radio of CambodiaINA TVRIMNC MediaEmtek TVRIMNC TVSCTVIndosiar Radio Republik Indonesia Nexmedia, Vidio.comLAO Laos National Radio and Television Lao National Television Lao National RadioMAS*AstroHyppTV TV1TV2TV3TV9TViAstro ArenaAstro Arena HDHypp Sports HD Ai FMHot FMKL FMMinnal FMNasional FMOne FMTEA FMTraxx FM Media Prima (Tonton)Astro (Astro Go & NJOI Now)HyppTV (HyppTV Everywhere)MYA မြန်မာ့အသံနှင့်ရုပ်မြင်သံကြား မြန်မာ့အသံနှင့်ရုပ်မြင်သံကြားစကိုင်းနက်MRTV-4 မြန်မာ့အသံPHI PTVTV5 Radyo Pilipinas 3 918 kHzSIN Mediacorp Mediacorp oktoSports MediaCorp Radio 938LIVE Mediacorp (Toggle)THA Television Pool of Thailand (TPT)NBT channelNBT RadioTLS RTTL Televisão Timor Leste Radio Timor LesteVIE VTVHTV VTV2VTV6HTV9HTV Thể Thao Voice of Vietnam K+, VTVcab စိုးရိမ်ပူပန်ဖွယ်ရာများနှင့် အငြင်းပွားဖွယ်ရာများ ပြိုင်ပွဲတစ်လျှောက်တွင် များစွာသော နည်းပညာချို့ယွင်းမှုများ ဖြစ်ပေါ်ခဲ့ပြီး အောက်တွင် ထိုဖြစ်ရပ်များအနက်မှ အချို့ကို ဖော်ပြထားသည်။
မလေးရှားနိုင်ငံသည် အချို့သော ဘောလုံးပြိုင်ပွဲများတွင် တိုက်ရိုက်ထုတ်လွင့်ပြသနိုင်ခဲ့ခြင်း မရှိခဲ့သည့်အတွက်ကြောင့် ဝေဖန်မှုများစွာနှင့် ရင်ဆိုင်ခဲ့ရာကာ မြန်မာအသင်းကို အားပေးသူတစ်ဦးက "ကျနော်အနေနဲ့ မြန်မာနိုင်ငံထက် ပိုချမ်းသာတဲ့ မလေးရှားနိုင်ငံရဲ့ အရေးကြီးတဲ့ပြိုင်ပွဲတွေကို တိုက်ရိုက်ထုတ်လွင့်နိုင်ခြင်း မရှိတာ အံ့ဩမိပါတယ်။
မြန်မာအသင်းအတွက်သာ မဟုတ်ပါဘူး အခြားအာဆီယံနိုင်ငံတွေကိုယ်စား ဘာကြောင့်ဒီလိုဖြစ်ရသလဲဆိုတာ မေးလိုပါတယ်" ဆိုခဲ့သည်။
ပြိုင်ပွဲအထိမ်းအမှတ်များ တရားဝင် လာဘ်ကောင်ရုပ်ဖြစ်သော ရီမူး(Rimau)(မလေးရှားကျား) ဆောင်ပုဒ် ၂၀၁၇ ခုနှစ် အရှေ့တောင်အာရှ အားကစားပြိုင်ပွဲ၏ ဆောင်ပုဒ်မှာ အင်္ဂလိပ်ဘာသာအားဖြင့် "Rising Together" (သို့) မလေးရှားဘာသာအားဖြင့် "Bangkit Bersama" ဟူ၍ ဖြစ်သည်။
ထိုဆောင်ပုဒ်အား ရွေးချယ်ခဲ့ခြင်းမှာ အထူးသဖြင့် အာဆီယံနိုင်ငံများအကြား ညီညွတ်မှုကို ဖော်ညွှန်းလို၍ ဖြစ်ပြီး ၂၀၁၅ ခုနှစ် အာဆီယံအသိုက်အဝန်း တည်တောင်ပြီး ပထမဆုံးပြုလုပ်သော အရှေ့တောင်အာရှအားကစားပြိုင်ပွဲအဖြစ် ကွာလာလမ်ပူ ၂၀၁၇ အားကစားပြိုင်ပွဲကို သိသာထင်ရှားစေလို၍လည်း ဖြစ်သည်။
အထိမ်းအမှတ်တံဆိပ် ၂၀၁၇အရှေ့တောင်အာရှ အားကစားပြိုင်ပွဲ၏ အထိမ်းအမှတ်တံဆိပ်မှာ ဝါအူ ဘူလန်(Wau Bulan)လိုခေါ်သော မလေးရှားကျွန်းဆွယ်၏ အရှေ့ပိုင်းကမ်းရိုးတန်းတစ်လျှောက်တွင် လူသိများသော လခြမ်းပုံသဏ္ဌာန် စွန်ပုံဖြစ်သည်။
အရောင်များနှင့် အစင်းများသည် အရှေ့တောင်အာရှနိုင်ငံ ၁၁ နိုင်ငံ၏ အလံများ၏ အရောင်များကို ယူ၍ ပြုလုပ်ထားခြင်းဖြစ်သည်။
နိုင်ငံလုံးအနှံတွင် အားကစားပြိုင်ပွဲ၏ အထိမ်းအမှတ်တံဆိပ် ရွေးချယ်ရန် ကျင်းပခဲ့ပြီး ဒီဇိုင်းပြိုင်ပွဲတွင် ၁၇၄ ခု ပါဝင်ယှဉ်ပြိုင်ခဲ့ကြသည်။
ကွာလာလမ်ပူ ၂၀၁၇ အထိမ်းအမှတ်တံဆိပ်သည် ၂၀၁၇ ခုနှစ် ပါရာဆီးဂိမ်းအတွက်လည်း အတူတူပင် အသုံးပြုခဲ့သည်။
Wau, ၂၀၁၇ ကွာလာလမ်ပူလိုဂို (ဆီးဂိမ်းလိုဂိုနှင့် ၂၀၁၇ ပါရာဆီးဂိမ်းလိုဂို ပေါင်းဆက်ထားခြင်း|thumb လာဘ်ကောင် ၂၀၁၇ ခုနှစ် အရှေ့တောင်အာရှ အားကစားပြိုင်ပွဲ၏ လာဘ်ကောင်မှာ မလေးရှားကျားပုံဖြစ်ပြီး Rimau ဟု အမည်ရသည်။
ထိုလာဘ်ကောင်ရုပ်ကို လိုဂို၊ ပြိုင်ပွဲသီချင်းနှင့်အတူ ၁၄ နိုဝင်ဘာ ၂၀၁၅ ခုနှစ်တွင် ပွဲထုတ်ပြသခဲ့သည်။
လာဘ်ကောင်ရုပ်၏အမည်မှာ မလေးရှားဘာသာဖြင့် ကျားဟု အဓိပ္ပာယ်ရရုံသာမက သူ၏ စကားလုံးတစ်လုံးသည်လည်း အဓိပ္ပာယ်တစ်မျိုးစီရရှိပြီး Respect(အပြန်အလှန်လေးစားမှု)၊ Integrity(တည်ကြည်မှု)၊ Move(လှုပ်ရှားမှု)၊ Attitude(စိတ်ထား)၊ Unity(ညီညွတ်မှု) ဟူ၍ ဖြစ်သည်။
သူသည် ယဉ်ကျေးပျူငှာခြင်း၊ ဖော်ရွေရင်းနှီးခြင်း၊ ယှဉ်ပြိုင်လိုစိတ်နှင့် ကျန်းမာကြံ့ခိုင်သော အားကစားသမားများအဖြစ် ဖော်ဆောင်သည်။
သီချင်း ၂၀၁၇ ခုနှစ် အရှေ့တောင်အာရှ အားကစားပြိုင်ပွဲအတွက် ပဓာနသီချင်း လေးပုဒ်ရှိသည်။
၉ မေ ၂၀၁၇ ခုနှစ်တွင် ကျင်းပခဲ့သော 100 day countdown ပွဲတွင် မလေးရှားနိုင်ငံသားတို့သည် အဆိုတော် ဒါယန်း နျူရ်ဖိုင်ဇက်(Dayang Nurfaizah)နှင့် သီချင်းရေးဆရာ Ramli MS တောင်းဆို၍ ပြိုင်ပွဲ၏ ဆောင်ပုဒ်ဖြစ်သည့် "Rising Together" ဆောင်ပုဒ်နှင့် ဆက်နွယ်သော သူတို့၏ စိတ်ကူးစိတ်သန်းများ၊ ဇာတ်ကြောင်းများကို လူအများပါဝင်သော ကမ်ပိန်းများမှတဆင့် လူမှုဝဘ်ဆိုက်သို့ ဖော်ပြခဲ့ကြပြီး ပြိုင်ပွဲ၏ ပဓာနသီချင်းတစ်ပုဒ်ကို စပ်သီခဲ့ကြသည်။
၈ ဩဂုတ် ၂၀၁၇ ခုနှစ်တွင် ပြိုင်ပွဲ၏ ပဓာနတေးသွားတစ်ပုဒ်ကို ပြသခဲ့ပြီး ၎င်းသီချင်း၏ အမည်ကို "Rising Together" (Bangkit Bersama) ဟူ၍ အမည်ပေးထားခဲ့သည်။
၂ ဩဂုတ်လ ၂၀၁၇ ခုနှစ်တွင် ပြိုင်ပွဲအတွက် သီချင်းတစ်ပုဒ်ဖြစ်သော "Tunjuk Belang" (Show The Stripes) ကို ထုတ်လွှင့်ခဲ့သည်။
ထိုသီချင်းတွင် monoloQue၊ Azlan Typewriter နှင့် maliQue တို့ပါဝင်သီဆိုထားသည်။
ထိုသီချင်းသည် ရော့ခ်အမျိုးအစားသီချင်းတစ်ပုဒ်ဖြစ်ပြီး ရိုးရာနှင့် ခေတ်ပေါ်သံစဉ်တို့ကို ရောစပ်ထားသည်။
ထိုသီချင်းအား ရေးစပ်သူနှင့် ထုတ်လုပ်သူမှာ maliQue ဖြစ်သည်။
သီချင်းခေါင်းစဉ်၏ အဓိပ္ပာယ်မှာ မိမိ၏ စစ်မှန်သော အရောင်များကို ပြသခြင်းဟု ဆိုလိုပြီး "Belang" သည် အစင်းကို ဆိုလိုသည်အပြင် ပြိုင်ပွဲအတွက်ဖြစ်သော လာဘ်ကောင်ရုပ်ကိုလည်း ရည်ညွှန်းလိုသည်။
နောက်ထပ်သီချင်းတစ်ပုဒ်မှာ "So Many Hands" (Tangan-Tangan Yang Menjulang) ဖြစ်ပြီး အစောပိုင်း ၁၃ ဇူလိုင် ၂၀၁၇ ကတည်းက ထုတ်လွှင့်ခဲ့သည်။
ထိုသီချင်းကို ကွာလာလမ်ပူ ၂၀၁၇ အတွက် ပရိုမိုရှင်းဗွီဒီယိုတွင် Mia Palencia မှ အင်္ဂလိပ်လိုသီဆိုပြီး Asmidar မှ မလေးဘာသာဖြင့် သီဆိုခဲ့ခြင်းဖြစ်ပြီး နိုင်ငံအား ချန်ပီယံအဖြစ်သို့ ခေါ်ဆောင်သွားခြင်း(Bersama Kita Lahirkan Juara) ဟုဆိုလိုသည်။
ပြိုင်ပွဲပိတ်ပွဲအတွက် သီချင်းမှာ "Together We Rise" ဖြစ်ပြီး ၃၀ ဩဂုတ် ၂၀၁၇ ခုနှစ်တွင် Vince Chong နှင့် Jaclyn Victor တို့မှ သီဆိုဖျော်ဖြေခဲ့ကြသည်။
စပွန်ဆာ Dentsu Sports Asia နှင့် Sportswork Group ကုမ္ပဏီများသည် ၂၀၁၇ အရှေ့တောင်အာရှ အားကစားပြိုင်ပွဲအတွက် sponsorship agencies များဖြစ်ကြပြီး ဇန်နဝါရီ ၂၀၁၆ ခုနှစ်တွင် တရားဝင်ကြေညာခဲ့သည်။
Dentsu Sports Asia သည် အပြည်ပြည်ဆိုင်ရာနှင့်ဆက်နွယ်သော ကိစ္စရပ်များကို ဆောင်ရွက်ပြီး Sportswork Group သည် မလေးရှားကုမ္ပဏီများကို မလေးရှားအစိုးရနှင့် ချိတ်ဆက်ပေးသည်။
ကုမ္ပဏီများ၏ ပြိုင်ပွဲအတွက် ထောက်ပံ့ပေးသော ငွေကြေးပေါ်မူတည်၍ ထောက်ပံ့ပေးမှုအဆင့် ၄ ဆင့်ခွဲ၍ ထားသည်။
Bronze sponsors များသည် မလေးရှားရင်းဂစ် ၁ မီလီယံနှင့် ထိုထက်နည်းပါး၍ ထောက်ပံ့နေသော သူများဖြစ်ပြီး၊ မလေးရှားရင်းဂစ် ၁ မီလီယံမှ ၃ မီလီယံ ထိ ထောက်ပံ့သူများသည် Silver sponsors၊ မလေးရှားရင်းဂစ် ၃ မီလီယံမှ ၇.၅ မီလီယံအထိ ထောက်ပံ့သူများကို Gold sponsors၊ မလေးရှားရင်းဂစ် ၇.၅ မီလီယံမှ ၁၅ မီလီယံအထိ ထောက်ပံ့သူများကို Platinum sponsors ဟူ၍ အသီးသီး ခွဲခြားသတ်မှတ်ထားခဲ့သည်။
စပွန်ဆာကုမ္ပဏီပေါင်း ၃၉ ခုရှိပြီး ၎င်းတို့အထဲတွင် Platinum sponsors ၆ ခု၊ Gold sponsors ၆ ခု၊ Silver sponsors ၉ ခုနှင့် Bronze sponsors ၁၈ ခုပါဝင်သည်။